Concepción (Čile)

**Concepción** punim imenom *Concepción de la Madre Santísima de la Luz* je grad i općina od 722,929 stanovnika. u sredini Čilea u Regiji Bío Bío i Provinciji Concepción u kojima je administrativni centar.

Concepción je zajedno sa svojim satelitskim gradovima; Talcahuano, San Pedro de la Paz, Hualpén, Chiguayante, Penco, Tomé, Lota, Coronel i Hualqui druga po veličini konurbacija u zemlji zvana Veliki Concepción (*Gran Concepción*) od 971.285 stanovnika.

## Geografija

Concepción leži pored ušća rijeke Biobío u Tihi ocean, udaljen 420 km jugoistočno od prijestolnice Santiaga.

### Klima

## Historija

Concepción je osnovao 1550. španjolski konkvistador Pedro de Valdivia na mjestu današnjeg Penca. Nedugo zatim su ga Mapuche indijanci dvaput spalili, a nakon tog pogodili i brojni potresi, od kojih su dva (1730., 1751.) uzrokovala plimne valove koji su teško oštetili grad. Zbog tog je 1754. preseljen je 
u unutrašnjost na današnje mjesto, 10 km od ušća rijeke na 13 metara nadmorske visine.

I na toj novoj lokaciji Concepción nije imao previše sreće, jer i nadalje razaran potresima, koji su bili naročito snažni 1835., 1960. i 2010.

Concepción je zbog svojih geografskih prednosti na toj lokaciji postao vodeći komercijalni i industrijski centar zemlje. Veliki i dobro zaštićen Zaljev Concepción na sjeveru, odlična je prirodna luka, a rijeka Biobío je izvrstan koridor kroz planine Obalnih Kordiljera do Centralne čileanske doline, kraja u kom su poljoprivreda i šumarstvo dobro razvijeni. Rijeka svojim volumenom i hidropotencijalom pruža dovoljno resursa za veliki urbani centar.

Većina čileanskog ugljena iskapa se južno od grada u Zaljevu Arauco. 
Željeznička pruga koja povezuje glavne rudnike završava u Concepciónu, kao i pruga koja ide duž Rijeke Biobío u unutrašnjost do Provincije Itata. Jedna pruga povezuje industrijske i ljetovališne gradove na istočnoj obali Zaljeva Concepción, dok lokalna 
pruga povezuje eksportne luke na jugozapadnoj obali zaljeva u Talcahuanu; Huachipato i San Vicente.

### Potres i cunami

Potres magnitude 8,8 pogodio je grad u 03:34 sati. Epicentar se nalazio oko 325 km jugozapadno od čileanskog glavnog grada Santiaga, na oko 35 km ispod površine Tihog oceana. Potres se desio zbog puknuća dijela rasjeda dugog 500 do 600 km koji razdvaja Južnoameričku litosfernu ploču od subducirane Naskanske ploče. Taj potres se osjetio sve do Sao Paola u Brazilu i Buenos Airesu u Argentini. Sljedećih dana uslijedio čitav niz manjih potresa magnitude 5,0 ili veće.

Taj potres stvorio je cunami pa su Constitución zapljusnuli su valovi visoki čak 15 metara, a luku Talcahuano oštetio je val visok gotovo 2,4 metra.

## Privreda
Za ekonomiju današnjeg Concepcióna najvažnija je industrija, najveći industrijski pogoni su Željezara Huachipato, koja radi od 1950., rafinerija nafte (1966.) i kemijski kompleks San Vicente (osnovan početkom 1970-ih).

Pored tog u gradu ima i brojnih manjih pogona tekstilne, prehrambene i drvne industrije kao i tvornica stakla i piva. Duž obale rijeke Biobío leže tvornica papira i predionica pamuka.

## Pobratimski gradovi

## Povezano
* Veliki Concepción
## Reference

## Vanjske veze

* ''Municipalidad de Concepción'' (službene stranice)